
 19.11.2015
 BG
 Официален вестник на Европейския съюз
 L 302/77
 РЕГЛАМЕНТ ЗА ИЗПЪЛНЕНИЕ (ЕС) 2015/2080 НА КОМИСИЯТА
 от 18 ноември 2015 година
 за изменение на Регламент (ЕО) No 2535/2001 по отношение на управлението на тарифни квоти за внос на млечни продукти с произход от Украйна и премахването на тарифна квота за внос на млечни продукти с произход от Молдова
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1), и по-специално член 187 от него,
 като има предвид, че:
 (1)
 Със своето Решение 2014/668/ЕС (2) Съветът разреши подписването от името на Европейския съюз и временното прилагане на Споразумението за асоцииране между Европейския съюз и неговите държави членки, от една страна, и Украйна, от друга страна. В дял IV от това споразумение и приложение I-A към глава I от него се предвижда премахването на митата върху вноса на стоки с произход от Украйна и тарифни квоти, три от които се отнасят до млечни продукти. До влизането в сила на Споразумението, в съответствие с разпоредбите на Регламент (ЕС) No 374/2014 на Европейския парламент и на Съвета (3), тарифните квоти за внос на млечни продукти от Украйна бяха включени до 31 декември 2015 г. в приложение I към Регламент (ЕО) No 2535/2001 на Комисията (4) посредством регламенти за изпълнение (ЕС) No 415/2014 (5) и (ЕС) No 1165/2014 (6) на Комисията. Споразумението за асоцииране ще се прилага временно, считано от 1 януари 2016 г.
 (2)
 Следователно е целесъобразно част Л от приложение I към Регламент (ЕО) No 2535/2001 да се допълни с тарифните квоти за внос на млечни продукти от Украйна за периодите на тарифни квоти от 1 януари 2016 г. нататък.
 (3)
 Със своето Решение 2014/492/ЕС (7) Съветът разреши подписването, от името на Европейския съюз, и временното прилагане на Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна. В член 147 от това Споразумение се предвижда премахването на митата върху вноса на стоки в Европейския съюз. Регламент (ЕО) No 55/2008 на Съвета (8), въвеждащ автономни търговски преференции за Република Молдова и установяващ тарифни квоти за внос на млечни продукти, посочени в член 5, буква й) от Регламент (ЕО) No 2535/2001, се прилага до 31 декември 2015 г. Следователно е целесъобразно разпоредбите, отнасящи се до тарифните квоти за внос на млечни продукти от Молдова, да бъдат заличени от Регламент (ЕО) No 2535/2001.
 (4)
 Поради това Регламент (ЕО) No 2535/2001 следва да бъде съответно изменен.
 (5)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 2535/2001 се изменя, както следва:
 1)
 В член 5 се заличава буква й).
 2)
 В член 19, параграф 1